شەفەق نیوز/ نێچیروان بارزانی سەرۆک هەرێم کوردستان و محمد حەلبوسی سەرۆک پەرلەمان عراق، ئمڕوو دووشەممە، رەسینە شار نەجەف ئەرا چەوپیکەفتن موقتەدا سەدر رێبەر رەوت سەدر.
ئی سەردانە لەپشت هەڵمەتیگ لەلایەن بەڕێز مەسعود بارزانی رێبەر پارتی دیموکراتی کوردستان تیەێد.
مەسعود بارزانی لە بەیاننامەیگ رەسیە ئاژانس شەفەق نیوز وت: وەخاتر چارەسەکردن گرفتەیل، و ئامادەکردن کەشوهەوای گونجیاگ ئەرا کار سیاسی لە عراق،  هەڵمەتیگ سیاسی خستمە وەردەس، و لەی چوارچیوە پێشنیار کردم هەر لە بەڕێز نێچیروان بارزانی و محمد حەلبوسی سەردان بەڕێز موقتەدا سەدر بکەن، و وەگەردی باس لە وەردەوامی کار سیاسی ئەرا لەوردن ریگرەیلی بکەن.
بارزانی باس لە ئومید خوەی کرد ک ئی هەڵمەتە ئەنجامەیل خاسیگ بیاشتاد، و ئەرا بەرژەوەنی عراق و گشت پێکاتەیلی بوود.
